Проект!

Правилник за изменение и допълнение на Правилник за организацията и дейността на Общински съвет – Златоград, неговите комисии и взаимодействието му с Общинска администрация, приет с Решение № Ж 711/06.03.2018 г. ( в сила от деня на приемането му) на Общински съвет Златоград


§1. Чл. 5 (Общинският съвет:), т.2 се изменя, като текстът придобива следния 

вид:  Одобрява общата численост и структурата на общинската администрация и на кметствата в общината по предложение на кмета на общината с мнозинство от повече от половината от общия брой общински съветници.
§2. в чл.16,ал.1(Председателят на общинския съвет:), т.16 става т.17, а в т.16 се създава следния текст: изготвя заявка за разходите по дейността на Общински съвет при съставяне на бюджета на общината за съответната финансова година
§3. В Чл.22, ал.1, т.5 – изменя се текста „Зам.- кметовете“  на: „Зам. - Кмета“.
§4. Съществуващият текст на Чл.24 се променя на  Чл.24. ал.1:
§5. В Чл.24. се създава нови ал.2 и ал.3, както следва:
Чл.24.(2) Общинският съветник не може:

1. да бъде член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие;

2. да заема длъжност като общински съветник или подобна длъжност в друга държава - членка на Европейския съюз;

3. да е едноличен търговец, съдружник, акционер, член на управителен, надзорен или контролен съвет на търговско дружество, което има сключени договори с общината, в която е общински съветник, както и с търговски дружества с общинско участие или с общински предприятия.

(3) В едномесечен срок от обявяването на изборните резултати лице, което при избирането му за общински съветник заема длъжност по ал. 2, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.

§6. В Чл.32, ал.2 – изменя се текста „съветника“ на: „съветници“.
§7. В Чл.36., ал.2, т.3 се заличава текста „Хоспис“.  В т.4 се заличава текста: „ученическо общежитие, ОДК“, като се създава: „Център за подкрепа на личностно развитие“, изменя се текста „КИН“ на „културно-историческо наследство“.
§ 8. Чл.43, ал.1 се изменя, като текстът придобива следния вид: 

Чл.43.(1)Предложения и проекти за решения от общинската администрация

се разглеждат в постоянните комисии, внесени от кмета на общината, зам.кмета на общината и/или секретаря на общината.

§ 9. Чл.44, ал.2 се изменя, като текстът придобива следния вид: 

Чл.44.(2) Заседанията на комисиите могат да бъдат видео заснемани и излъчвани на запис или на живо в национални, регионални и местни печатни и електронни медии, социални мрежи по предварителна заявка и след разрешение от председателя на съответната комисия. Заснемащото лице е длъжно да предостави при поискване в ОбС копие от заснемания материал на електронен носител в 3 дневен срок.
§10. Чл.51,ал.2 се отменя: (2) Експертите и консултантите по ал.1 работят на обществени начала.
§11. Чл.51,ал.3 се изменя на чл.51,ал.2, като текстът придобива следния вид:

Чл.51.(2) Размерът на възнаграждението им се определя от председателя на общинския съвет, в зависимост от обема на извършената работа. Средствата се осигуряват от общинския бюджет, в рамките на бюджета на общинския съвет.

§12. Чл.57, ал.1 се изменя, като текстът придобива следния вид:
Чл.57. (1) Кметът на общината или общински съветник могат да предлагат за включване на неотложни въпроси в дневния ред след срока по чл. 56, ал.1. ако се регистрират при звеното по чл.29а, ал.2 от ЗМСМА и са предоставени в писмен вид на общинските съветници преди началото на заседанието.

§13. Чл.63, ал.2 се изменя, като текстът придобива следния вид: 

Чл.63. (2) Заседанията на съвета могат да бъдат видео заснемани и

излъчвани на запис или на живо в национални, регионални и местни печатни и електронни медии, социални мрежи по предварителна заявка и след разрешение от председателя на съвета. Заснемащото лице е длъжно да предостави при поискване в ОбС копие от заснемания материал на електронен носител в 3 дневен срок.

§14. В Чл.63, ал.6 текста „пос​та​вят мо​бил​ни​те си те​ле​фо​ни в ре​жим без звук“  се изменя на: „включват мо​бил​ни​те си те​ле​фо​ни в ре​жим без звук”.
§15. Чл.65, ал.5 се отменя: (5) По една точка от дневния ред всеки изказващ се може да получи думата за изказване само веднъж.

§16. Чл.68, ал.3 се отменя: (3) За обяснение на отрицателен вот думата се дава най-много на 2 общински съветници.
§17. В Чл.71, ал.6 текста „писмено уведомяват председателя“ се изменя на: „уведомяват председателя”.

§18. Чл.117, ал.1 се изменя, като текстът придобива следния вид: 

Чл.117. (1) В структурата на общинската администрация се създава

самостоятелно звено по чл.29а от ЗМСМА за подпомагане на работата на общинския съвет и на неговите комисии и за осъществяване организационно-техническо и административно обслужване на тяхната дейност. Звеното е на пряко подчинение на председателя на общински съвет.


Заключителни разпоредби

§ 19. Този Правилник влиза в сила три дни след публикуване на Решението на Общински съвет – Златоград, с което е приет.

Правилникът е приет на заседание на Общински съвет – Златоград с Решение № ..............., взето с Протокол № ........./..................г. и е подпечатано с официалния печат на Общинския съвет Златоград.

Председател на Общински съвет – Златоград: ................................

II. Правилникът се публикува на официалната интернет страница на Община
Златоград след влизане в сила на Решението, с което е приет.

III. Изпълнението на Правилника се възлага на Председателя на Общински съвет
 Златоград.
